Държавен вестник, бр. 9, 2023 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  9
с което ще се допринесе за правна сигур-
ност в обществото, обратно на твърдяното 
в касационната жалба. Задължението на 
правораздавателните и административните 
органи да прилагат по-високия по степен акт 
не означава мълчалива отмяна на по-ниския 
по степен акт, именно поради изискването за 
правна сигурност, за да е ясно дали съответ-
ният подзаконов нормативен акт е отменен, 
или не, доколкото адресати на същия са не 
само правораздавателните органи, а в слу-
чая – всички граждани в качеството им на 
водачи на МПС или на пешеходци. Изложените 
в този смисъл изводи на първоинстанционния 
съдебен състав следва да бъдат споделени, а 
разпоредбата на чл. 73, ал. 1 от ППЗДвП (ДВ, 
бр. 25 от 22.03.1996 г.) следва да бъде отменена 
като противоречаща на чл. 21, ал. 1 от ЗДвП.
С оглед изчерпателността следва да се 
отбележи, че оплакването в касационната 
жалба, че с приемането на законовото изме-
нение през 2002 г. разпоредбата от правил-
ника е мълчаливо отменена и не следва да 
се прилага по аргумент от чл. 13, ал. 1 от 
ЗНА е неоснователно. Съгласно чл. 11, ал. 3 
от ЗНА нормативните актове се отменят, 
изменят или допълват с изрична разпоредба 
на новия, изменящия или допълващия акт. В 
чл. 13 от ЗНА е регламентирано, че актът по 
прилагане на закон губи изцяло или отчасти 
сила едновременно с пълното или частич-
ното отменяне на закона съобразно обсега 
на отменянето, като новият закон може да 
разпореди да останат временно в сила всички 
или някои разпоредби на акта по прилагане 
на отменения закон, ако те са съвместими с 
разпоредбите на новия закон. В конкретната 
хипотеза е безспорно, че липсва изрична раз-
поредба, която да отменя изцяло ППЗДвП. 
Вярно е, че според цитирания от ответника 
§ 10 от ПЗР на ЗДвП (обн., ДВ, бр. 20 от 
5.03.1999 г., в сила от 1.09.1999 г.) подзаконо-
вите актове по прилагането на отменения 
Закон за движението по пътищата запазват 
действието си, доколкото не му противоречат, 
като в случая към онзи момент не е имало 
противоречие между разпоредбата на чл. 73, 
ал. 1 в частта относно максималната скорост 
на движение по автомагистрала на пътни 
превозни средства от категория „В“ и чл. 21, 
ал. 1 от ЗДвП, поради което разпоредбата 
на чл. 73, ал. 1 от ППЗДвП в обжалваната є 
част не е отменена на основание § 10 от ПЗР 
на ЗДвП. Последващите изменения на чл. 21, 
ал. 1 ЗДвП в частта относно максималната 
скорост за движение по автомагистрала на 
пътни превозни средства от категория „В“ не 
водят до отмяна на подзаконовия нормативен 
акт на основание § 10 от ПЗР на ЗДвП. В 
този смисъл са и мотивите, изложени в Оп-
ределение № 1188 от 9.02.2022 г., постановено 
по адм. дело № 547/2022 г. по описа на ВАС, 
петчленен състав – II колегия.
Ето защо настоящият петчленен състав 
намира, че не са налице касационни осно-
вания за отмяна на обжалваното решение и 
същото като валидно, допустимо и правилно 
ще следва да бъде оставено в сила.
При този изход на спора и с оглед своевре-
менно направеното искане за присъждане на 
разноски от страна на ответника по касация, 
както и с оглед представените доказателства 
за реалното извършване на такива, касато-
рът – Министерският съвет на Република 
България, ще следва да бъде осъден да заплати 
на П. Запрянов сума в размер на 1800,00 лв., 
представляваща заплатено възнаграждение 
за един адвокат.
По изложените съображения и на основание 
чл. 221, ал. 2 от АПК Върховният админи-
стративен съд, петчленен състав – II колегия,
Р Е Ш И :
 Оставя в сила Решение № 3799 от 
20.04.2022 г., постановено по адм. дело 
№ 6299/2021 г. по описа на Върховния адми-
нистративен съд, шесто отделение.
Осъжда Министерския съвет на Републи-
ка България да заплати на П. Запрянов с 
[ЕГН] и с постоянен адрес: гр. Димитровград, 
[улица], сума в размер на 1800,00 (хиляда и 
осемстотин) лв.
Решението е окончателно.
На основание чл. 194 от Административ-
нопроцесуалния кодекс настоящото съдебно 
решение следва да се обнародва в официалния 
раздел на „Държавен вестник“.
Председател: 
Георги Чолаков
410